open-index/open-wikipedia-markdown huggingface dataset:
הנרי אונגר (פרופסור)

**הנרי אונגר** (בגרמנית: **Henry Ungar**; ינואר 1906 – יולי 1991) היה רופא, פרופסור לפתולוגיה, ממייסדי המכון הפתולוגי ובית הספר לרפואה בירושלים.

## קורות חיים
אונגר נולד בברלין שבגרמניה. למד וסיים את לימודי הרפואה באוניברסיטת ברלין, ובשנת 1932 החל בהתמחות בלימודי הפתולוגיה. בשנים 1933-1934 עבד במכון הפתולוגי של אוניברסיטת ברלין. לאחר עליית הנאצים לשלטון פוטר אונגר בשל חוקי הגזע, ומייד לאחר מכן עזב את גרמניה עם משפחתו.

בשנים 1934-1935 סיים את התמחותו בפתולוגיה בבית החולים מונטיפיורי בניו יורק. לאחר עלייתו לארץ ישראל בסוף שנת 1935, הצטרף לצוות העובדים של המכון הפתולוגי של בית החולים הדסה בהר הצופים בירושלים.

בעקבות מלחמת השחרור ופינוי בית החולים הדסה מהר-הצופים בשנת 1948, ארגן אונגר את המכון הפתולוגי הזמני שפעל במבנים מאולתרים במרכז ירושלים. הוא גם השתתף בוועדת הבנייה של בית החולים הדסה, והמכון הפתולוגי שתוכנן ונבנה בעין כרם. עם הקמת בית הספר לרפואה בירושלים בשנת 1949, נתמנה אונגר למרצה בכיר, והחל ללמד סטודנטים לרפואה. משנת 1950 ועד לפרישתו בשנת 1976, ניהל פרופ' אונגר את המכון הפתולוגי.

בנוסף להתעניינותו במקצוע הפתולוגיה, היה אונגר חבר במרכז ההסתדרות הרפואית, והשתתף בקביעת ההחלטות היסודיות של גוף זה, ובתקופה מסוימת אף היה יושב ראשה.

לאחר פרישתו מניהול והוראה, המשיך אונגר לעסוק במחקר מדעי על לפטירתו ביולי 1991. הנושא המרכזי במחקרו הניסויי היה הפתולוגיה של הכבד. בחלק הטכני של מחקרו ובפיתוח שיטות הסטו-כימיות נעזר באשתו רות, שעבדה איתו כאסיסטנטית. תחום מחקר נוסף של אונגר היה מחקר אפידמיולוגי של הסתיידות העורקים אותו ערך בסיוע של מכוני הבריאות NIH האמריקניים.

## הכנוס המדעי של ההסתדרות הרפואית העברית בארץ ישראל, שנת 1939
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר אונגר (ירושלים): מחלות ריבמטיות של הלב (ישיבה ב', יום ד', הרצאה, 31 במאי).

קובץ:Scientific Conference of the Hebrew Medical Association, 1939. I.jpg
קובץ:Scientific Conference of the Hebrew Medical Association, 1939. II.jpg
קובץ:Scientific Conference of the Hebrew Medical Association, 1939. III.jpg
קובץ:Scientific Conference of the Hebrew Medical Association, 1939. IV.jpg


## קישורים חיצוניים
* דף מרצה באתר אוניברסיטה העברית

## הערות שוליים

קטגוריה:רופאים יהודים גרמנים
קטגוריה:ישראלים ילידי גרמניה
קטגוריה:פליטי רדיפות הנאצים
קטגוריה:בוגרי אוניברסיטת הומבולדט של ברלין
קטגוריה:אנשי העלייה החמישית
קטגוריה:פתולוגים ביישוב
קטגוריה:פתולוגים ישראלים
קטגוריה:סגל מרכז רפואי הדסה
קטגוריה:סגל האוניברסיטה העברית בירושלים: רפואה
קטגוריה:יהודים הקבורים בהר המנוחות
קטגוריה:ישראלים שנולדו ב-1906
קטגוריה:ישראלים שנפטרו ב-1991
מלכות החרמון

שמאל|ממוזער|200px|נוף בהר החרמון בתקופת החורף

"**מלכות החרמון**" (מוכר גם בשם "**כל המילים השמחות**" - מילים מהשורה הראשונה של השיר) הוא שיר אותו כתב יובב כץ, הלחין אפי נצר ועיבד פולדי שצמן. השיר יצא כסינגל בביצועה של להקת פיקוד צפון (מתוכניתה ה-15 על הרמה). שיר זה הוא מהמוכרים והמצליחים מבין שירי הלהקות הצבאיות בישראל.

השיר זכה במקום הראשון במצעד השנתי של גלי צה"ל לשנת תשכ"ח (1968).

השיר הולחן במקצב של ואלס, מקצב שחביב מאוד על המלחין אפי נצר.

השיר כתוב כמכתב שחייל שולח לחברתו, נוהג שהיה מקובל אז כשהקשר בין החזית לעורף היה במכתבים.

הסולן בשיר הוא מוצי אביב. לטענת מלחין השיר, אפי נצר, הוא בחר באביב כמבצע כיוון שהכיר את קולו מעת שהיה נער ושר במקהלת בית הכנסת בשכונת נווה שאנן בחיפה. כשבניגוד לנטייה מקובלת אז לשיר בדרמטיות, הוא נודע בביצוע הנון-שאלאנטי עם הידיים בכיסים, העמדה שאולי מלמדת על תחושת האופוריה שלאחר מלחמת ששת הימים, תחושה שבאה לידי ביטוי בעוד שירים מאותה תקופה.

צה"ל כבש חלק מהחרמון במלחמת ששת הימים, כשנה לפני שהשיר יצא, אולם את הפסגה שלו ("יצאנו עם כל הרוחות אל פסגת החרמון הזוהרת") הוא כבש כחמש שנים מאוחר יותר, במלחמת יום כיפור, ואז גם נטבע המונח "העיניים של המדינה" המתייחס לנוף הנשקף מהחרמון – כל צפון הארץ ודרום סוריה – הנוף המתואר בשיר.

בשנת 2024 במהלך מלחמת חרבות ברזל הוציאה להקת פיקוד צפון עיבוד מחודש לשיר.

בשל פרסומו, השיר מצוטט לא פעם:
* לאמן אסף אשתר יש מופע בשם "כל המילים השמחות".
* בשיר "פסטיבל" שכתב אברהם טל עם רני אייזנברג נכלל בית מתוך השיר.
* השיר בעל השם האירוני "כל המלים השמחות" שנכתב על ידי עדה רפאלי בעקבות אסון הצוללת דקר, הושר לפי הלחן "מלכות החרמון".

## קישורים חיצוניים
* [מלכות החרמון דף שיר, באתר הספרייה הלאומית

## הערות שוליים

קטגוריה:שירי להקת פיקוד צפון
קטגוריה:שירים שנכתבו על ידי יובב כץ
קטגוריה:שירים שהולחנו על ידי אפי נצר
קטגוריה:שירים בעברית
קטגוריה:שירים על ארץ ישראל
פילדלפיה (אונייה, 1799)

**פילדלפיה** (באנגלית: USS ***Philadelphia***) הייתה פריגטת מפרשים של הצי האמריקני, חמושה ב־36 תותחים. היא נקראה על שם העיר פילדלפיה, שאזרחיה מימנו בתרומותיהם את בנייתה. האונייה תוכננה על ידי ג'וזאיה פוקס, ונבנתה על ידי סמיואל המפריז, נתנייל הָאטוֹן וג'ון דֶּלָבוּ. את גליף החרטום שלה הכין הפַּסָל ויליאם רָאשׁ מפילדלפיה. בניית האונייה החלה בנובמבר 1798 והיא הושקה שנה אחר כך, בנובמבר 1799.

את שירותה הפעיל בצי החלה "פילדלפיה" ב־5 באפריל 1800. האונייה מפורסמת בעיקר בשל גורלה המיוחד: ב-31 באוקטובר 1803, במהלך המלחמה הברברית הראשונה, עלתה על שרטון ליד נמל טריפולי (לוב) ונפלה עם כל אנשי צוותה לידי האויב. חודשים אחדים אחר כך, כשנסתבר כי אין כל אפשרות לחלץ את האונייה משבייה, היא הועלתה באש והושמדה בפעולה נועזת על ידי צוות הספינה "אנטרפרייז" בפיקודו של לוטננט סטיבן דִּיקֵייטֶר.

## קישורים חיצוניים

קטגוריה:אוניות מלחמה בצי ארצות הברית
קטגוריה:פריגטות בצי ארצות הברית
Vgames

**Vgames** (נקרא גם **ויגיימס**) הוא פורטל גיימינג ישראלי אשר הוקם בשנת 1999 על ידי דורון ניר. האתר משמש כאתר חדשות בנושא הגיימינג הישראלי והעולמי, ובעבר גם פעל כקהילת פורומים.

## היסטוריה
בשנת 1999 פנה עמי פיינשטיין אל דורון ניר והציע לו לנהל את תחום המשחקים בחברת אינטרנט זהב. ניר הציע להקים אתר עיתונות משחקים ישראלי רציני, כדוגמת Adrenaline Vault ו-Gamespot שהיו קיימים באותו זמן. הגרסה הראשונה של האתר עלתה לרשת ביולי 1999, והצליחה לצבור תאוצה וקוראים. בראשית ימיו כלל אתר Vgames כתבות שהופיעו במקביל במגזין "מחשבים וכיף". בין הכותבים המובילים של האתר לאורך שנותיו הראשונות היו יובל בירב, ראם שרמן, גיא קופל, אמיר לוטן, הראל עילם, וניב ליליאן.

ב-2018 נסגרו הפורומים של האתר והוא עבר למתכונת של מגזין גיימינג בלבד. גם כיום הוא נחשב עדיין לאחד האתרים הגדולים בישראל בתחום עיתונאות הגיימינג, ובין כתביו המובילים בתצורתו החדשה נמנים גיא דהן (המשמש כעורך הראשי הנוכחי של האתר), רועי באלוה (עורך משנה), אביחי חרמון, רועי האן, אור יהודה סגל, דור קציר ונתי מרדכי, לצד כתבי עבר כגון שמואל מקונן, ששימש גם כעורך הראשי של האתר בשנים 2017-2024.

האתר היה בין האתרים הראשונים בארץ שהוקדשו לדבר על נושא הגיימינג, והאתר גם תרם לתחום בכך שהשקיע בהפעלת תחרויות נושאות פרסים הממומנות על ידי חסויות, פתיחת שרתי משחק ישראלים, ועוד. רווחי האתר הגיעו בעיקר מפרסומות.

בשנת 2002 עבר האתר עיצוב מחדש. במקביל הושק שירות פרימיום למנויים בלבד שכלל גישה לשרת הורדות, לשרתי משחק אונליין ולמגזין אימייל שנשלח פעמיים בשבוע ללקוחות. שירות הפרימיום הגיע בשיאו ל-11,000 מנויים.

האתר עבר מספר שינויים בעיצוב עם השנים וביוני 2011 הועבר לבעלות פורטל "וואלה", שמאוחר יותר החליט להפסיק להשקיע במיזם. ב-21 במרץ 2013 הודיע האתר על סגירתו הצפויה, אך ב-15 באפריל הודיע האתר כי בוצעה החלפת בעלים וכי פעילותו תמשיך כרגיל.

ב-21 ביולי 2016 עלה האתר בעיצוב חדש ומערכת משודרגת.

ב-12 במרץ 2017, הוכרז כי האתר ישתף פעולה עם אתר הביקורות העולמי Metacritic, כשביקורות המשחקים של האתר יפורסמו בו (בתרגום לשפה האנגלית) - בכך הפך לאתר הישראלי הראשון להופיע באתר הביקורות העולמי בקטגוריית הגיימינג.

## קישורים חיצוניים

## הערות שוליים

קטגוריה:אתרי אינטרנט ישראליים
קטגוריה:אתרי אינטרנט ישראלים שהושקו ב-1999
יהונתן יסעור

**יהונתן יסעור** (נולד ב-14 באפריל 1948) הוא פוליטיקאי ישראלי, כיהן כראש עיריית הרצליה מינואר 2013 עד נובמבר 2013.

## ביוגרפיה
נולד וגדל בקיבוץ מענית שבשרון, ובשנת 1983 עבר להתגורר בהרצליה בשכונת "הרצליה הירוקה".

שירת בחיל האוויר הישראלי, עבד בתפקידי ניהול במפעלי הטקסטיל "סברינה", והיה שותף בעסק משפחתי. בעל תעודה במינהל עסקים מ"המכון לפריון העבודה והייצור" והשתלמויות מקצועיות נוספות.

בשנת 1998 נבחר למועצת עיריית הרצליה, ברשימה "הרצליה שלנו" בראשותה של יעל גרמן, שנבחרה לראש העירייה, ובמשך 14 שנים היה ממלא מקום וסגן ראש עיריית הרצליה. טיפל בנושאי ספורט, איכות הסביבה, נגישות, הגיל השלישי, תחבורה ובטיחות בדרכים, מסחר, מתנ"סים ועוד.

כסגן ראש עיריית הרצליה הוביל את פורום הסגנים לראשי ערים בארץ וקיבל על פעילות זו תעודת הוקרה.

בינואר 2013 נבחר על ידי מועצת העירייה לראש עיריית הרצליה, כמחליפה של יעל גרמן, שהתפטרה לקראת הבחירות לכנסת ה-19. ליסעור נותרה פחות משנה לשמש כראש עירייה, עד לבחירות לרשות המקומית ב-22 באוקטובר 2013. יסעור עמד בראש הסיעה העצמאית בתמיכת מרצ "הרצליה שלנו" והתמודד מטעמה לראשות העיר. הוא קיבל כ-22% מקולות הבוחרים ולא עלה לסיבוב השני. הרשימה בראשותו קיבלה שלושה מושבים במועצת העיר (יסעור, יוסף לונדון וליאת תימור) והייתה חלק מהקואליציה העירונית בראשות משה פדלון, בעוד הסיעה אינה מקבלת תפקידי סגן ראש עיר. בין ההישגים בקדנציה זו - תח״צ בשבת בהרצליה וכן מאבק בחוק המרכולים (סגירת עסקים בשבתות). ב-2018 התמודד שוב כחלק מרשימת מרצ למועצת העיר (מקום שלישי ברשימה) ושימש כחצי קדנציה (שנתיים וחצי) כחבר מועצה, שוב בקואליציה של משה פדלון. 

פעל להכנסת התקן הישראלי המחודש והמורחב לבנייה ירוקה ת"י 5281 שנכנס לתוקף בשנת 2014, הקים את הפורום לעסקים ירוקים הראשון מסוגו בארץ שמטרתו להפחית את פליטת המזהמים.

יסעור הוא אב לארבעה ילדים.

## קישורים חיצוניים

* יהונתן יסעור נבחר ברוב קולות לראש עיריית הרצליה, אתר עיריית הרצליה, 2013
* 
* שרון יונתן, פוליטיקה לתושבי הרצליה יש משבוע הבא ראש עירייה חדש: יהונתן יסעור, אתר local הרצליה, 3 בינואר 2013

## הערות שוליים

קטגוריה:מענית: אישים
קטגוריה:בוגרי התיכון האזורי מבואות עירון
קטגוריה:ראשי עיריית הרצליה
קטגוריה:ראשי רשויות מקומיות מטעם מרצ
קטגוריה:ישראלים שנולדו ב-1948
ג'ורג' דיקארלו

**ג'ורג' תומאס דיקארלו** (באנגלית: **George Thomas DiCarlo**; נולד ב-13 ביולי 1963) הוא שחיין אמריקאי בעבר. אלוף אולימפי (לוס אנג'לס 1984) בעל שתי מדליות.

## ביוגרפיה
דיקארלו נולד בסיינט פיטרסברג, שבפלורידה. הוא למד ושחה באוניברסיטת אריזונה.

### אלוף אולימפי
במבחנים האמריקאים לאולימפיאדת לוס אנג'לס (1984) שנערכו ביוני 1984, קבע דיקארלו במשחה ל-400 מטר חופשי שיא אמריקאי חדש של 3:51.03 דקות, שיפור לשיאו בן ה-7 שנים של בריאן גודל (3:51.56 דקות). במשחקים עצמם הוא זכה בשתי מדליות, זהב וכסף. בהיעדרו של שיאן העולם, אלוף העולם והאלוף האולימפי ולדימיר סלניקוב מברית המועצות (3:48.23 דקות), הוא זכה במדליית זהב במשחה ל-400 מטר חופשי בשיא אולימפי חדש של 3:51.23 דקות, שיפור לשיאו האולימפי של סלניקוב (3:51.31 דקות), לפני בן ארצו ג'ון מיקאנן (3:51.49 דקות) וג'סטין למברג מאוסטרליה (3:51.79 דקות). מספר דקות לאחר משחה הגמר, תומאס פרנר ממערב גרמניה, המתחרה העיקרי שלו שלא הגיע למשחה הגמר לאחר ששמר כוחות בשלב המוקדמות, שיפר את שיאו האולימפי במסגרת גמר ב', בתוצאה של 3:50.91 דקות. יומיים לאחר מכן, הוא זכה במדליית כסף במשחה ל-1500 מטר חופשי בתוצאה של 15:10.59 דקות, אחרי בן ארצו מייק אובריין (15:05.20 דקות) ולפני שטפן פייפר ממערב גרמניה (15:12.11 דקות).

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:שחייני חופשי
קטגוריה:שחיינים באולימפיאדת לוס אנג'לס (1984)
קטגוריה:אלופים אולימפיים אמריקאים: שחייה
קטגוריה:זוכי מדליית כסף אולימפית אמריקאים: שחייה
קטגוריה:בוגרי אוניברסיטת אריזונה
קטגוריה:פלורידה: שחיינים
קטגוריה:אמריקאים שנולדו ב-1963
אריוגלה

**אַרֶיוֹגַלַה** (בליטאית: **Ariogala**, בפולנית: Ejragoła, ברוסית: Эйрагола, ביידיש: אייראַגאָלע, וגם: ראַגאָלע) היא עיירה במחוז קובנה בליטא, על גדת הנהר דוביסה, מרכז מנהלי ודתי והיישוב השני בגודלו במחוז משנה ראסייני.

אריוגלה היא מהיישובים העתיקים ביותר בליטא, ומוזכרת במסמכים משנת 1252, מסמכים המתעדים את הפגיעות שספג היישוב במסעי הצלב. במאה ה-14 הייתה בנויה במקום טירת עץ. לאחר קרב גרונוולד עלתה חשיבותה הכלכלית של העיירה. היא הוכרזה כעיר ונבנתה בה כנסייה. עם חלוקת פולין השלישית, ב-1795, בוטל מעמד העיר של היישוב. למרות אובדן העצמאות הליטאית והכפפת היישוב לאימפריה הרוסית, נבנו ביישוב מספר בתי ספר, כנסייה (שנהרסה בשלהי מלחמת העולם השנייה, ב-1944, עם התקדמות הכוחות הסובייטיים) ומוסדות ציבור נוספים. כיום קיימת ביישוב כנסייה בסגנון הנאו-בארוק וכן מספר בתי חרושת לבטון וטקסטיל.

## יהודי אריוגלה
בשנת 1897 היוו יהודי העיירה, 70% מכלל תושבי העיירה. לפני מלחמת העולם השנייה חיו באירגולה כ-500 יהודים. בעיירה היו מוסדות חינוך ותרבות יהודיים ופעלו בה תנועות נוער ציוניות. 
עם פלישת גרמניה לברית המועצות ביוני 1941, רצחו לאומנים ליטאים אישי ציבור יהודים בעיירה. בעיירה הוקם גטו ויהודיו נרצחו באוגוסט ובספטמבר 1941 עם יהודי עיירות סמוכות, בידי שוטרים ליטאים וגרמנים. 

;רבני העיר
* רבי אברהם אחי הגר"א
* רבי משה מרדכי קצנלנבוגן
* רבי אליהו ראגולער
* רבי בנימין רבינוביץ'
* רבי שמואל רפפורט
* רבי אברהם עבר יפה
* רבי צבי יהודה רבינוביץ' תאומים

מלבדם גרו בעיר למדנים רבים שחלקם שימשו כר"מים וראשי ישיבה בישיבות ליטא וכרבנים בליטא ובארצות הברית.

## קישורים חיצוניים

* 
* 
* 
* 'אייראגולה (ראגולה): (אריוגאלא), מחוז קיידאן, בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר ב: "ישובים", תל אביב: עם הספר, תשכ"ז, עמ' 287 (, תמונה 1499).
** על שחיטת יהודי אירגולה: שם, כרך ד, עמ' 243 ואילך (שם, תמונה 1945 ואילך).
* 

קטגוריה:ליטא: ערים 
קטגוריה:מחוז קובנה
קטגוריה:שואת יהודי ליטא
קטגוריה:ליטא: עיירות יהודיות
קטגוריה:נפת קובנה (האימפריה הרוסית)
אוסקר (כדורגלן)

**אוסקר דוס סנטוס אמבואבה ז'וניור** (בפורטוגזית: **Oscar dos Santos Emboaba Júnior**; נולד ב-9 בספטמבר 1991 באמריקנה, ברזיל) הידוע כ**אוסקר**, הוא כדורגלן ברזילאי המשחק בעמדת הקשר ההתקפי בקבוצת סאו פאולו ובנבחרת ברזיל.

## קריירה
אוסקר גדל באמריקנה, הוא הצטרף למחלקת הנוער של סאו פאולו בשנת 2004 כשהוא בן 13. בגיל 17 עלה לקבוצה הבוגרת. בשנת 2010 עזב את הקבוצה לאחר טענות מצד סוכנו על אי תשלום משכורתו של אוסקר, והצטרף לאינטרנסיונל כשחקן חופשי. בעקבות טענות מצד סאו פאולו על כך שההעברה אינה חוקית ואוסקר עדיין שייך להם, נמנע ממנו לשחק בגביע הליברטדורס.

בשנת 2012 עבר אוסקר לצ'לסי מהפרמייר ליג האנגלית תמורת 19.35 מיליון שטרלינג ששולמו לאינטרנסיונל. אוסקר רכש לעצמו במהירות מקום בהרכב הקבוצה, ובעונתו הראשונה בצ'לסי, עונת , כבש ארבעה שערי ליגה וזכה עם הקבוצה בליגה האירופית לאחר ניצחון במשחק הגמר, 2-1 על בנפיקה ליסבון. בעונת  כבש שמונה שערי ליגה.

ב-23 בדצמבר 2016 חתם בשאנגחאי SIPG הסינית עבור 60 מיליון שטרלינג.

ב-3 בינואר 2025 חזר לאחר 15 שנה לקבוצת נעוריו סאו פאולו וחתם לשלוש שנים.

### בנבחרת ברזיל
אוסקר החל את דרכו בנבחרת ברזיל עד גיל 20 וזכה איתה באליפות אמריקה הדרומית ובגביע העולם לנבחרות עד גיל 20 בשנת 2011. בשנה הבאה, השתתף עם נבחרת ברזיל עד גיל 23 באולימפיאדת לונדון וזכה איתה במדליית כסף לאחר שהנבחרת העפילה לגמר אך הפסידה למקסיקו.

בספטמבר 2011, מיד לאחר זכייתו עם הנבחרת עד גיל 20 בגביע העולם ולפני שסיים את חלקו בנבחרת האולימפית, ערך אוסקר את הופעת הבכורה שלו בנבחרת הבוגרת. הוא נמנה עם סגל הנבחרת בגביע הקונפדרציות 2013 ושותף בכל משחקיה בטורניר עד לזכייתה בגביע. אוסקר נכלל בסגל הנבחרת למונדיאל 2014. בטורניר זה כבש שני שערים, בניצחון נבחרתו 1:3 על  במשחק הפתיחה, ובתבוסה 1–7 ל בחצי הגמר.

## תארים
;אינטרנסיונל
* אליפות מדינת ריו גראנדה דו סול: 2011, 2012
* גביע רקופה סודאמריקנה: 2011

;צ'לסי
* הליגה האירופית: 2012/2013
* גביע הליגה האנגלית: 2015
* אליפות אנגליה: 2014/2015

;שנגחאי SIPG
* אליפות סין: 2018, 2023, 2024
* הגביע הסיני: 2024
* הסופר קאפ הסיני: 2019

;נבחרת ברזיל
* אליפות אמריקה הדרומית עד גיל 20: 2011
* גביע העולם עד גיל 20: 2011
* אולימפיאדת לונדון 2012: מדליית כסף
* גביע הקונפדרציות: 2013

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני אינטרנסיונל
קטגוריה:כדורגלני צ'לסי
קטגוריה:כדורגלני שאנגחאי פורט
קטגוריה:כדורגלני נבחרת ברזיל
קטגוריה:כדורגלנים באולימפיאדת לונדון (2012)
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:מדליסטים אולימפיים ברזילאים
קטגוריה:ברזילאים שנולדו ב-1991
סריאליזציה

במדעי המחשב, בהקשר של אחסון נתונים והעברתם, **סריאליזציה** (באנגלית: **serialization** ובעברית: **סִדרוּת** לפי החלטת האקדמיה ללשון העברית) היא תהליך של תרגום מבני נתונים או מצב של אובייקטים, לפורמט שניתן לאחסן אותו (לדוגמה, בקובץ או בחוצץ בזיכרון) או להעביר אותו על גבי רשת מחשבים, ולאחר מכן "להקים אותו לתחייה" באותה סביבת מחשוב או בסביבה שונה. 

כאשר רצף הביטים שנוצר בתהליך נקרא חזרה בהתאם לפורמט הסריאליזציה, ניתן להשתמש בו ליצירת העתק זהה סמנטית לאובייקט המקורי. עבור אובייקטים מורכבים העושים שימוש נרחב בהפניות לאובייקטים אחרים (references), התהליך הזה אינו פשוט. סריאליזציה של אובייקטים של תכנות מונחה-עצמים אינה כוללת את המתודות השייכות להם, אשר קודם לכן היו חלק בלתי נפרד מהאובייקט.

תהליך הסריאליזציה של אובייקטים נקרא גם **deflating** (הוצאת אוויר) או **marshalling**. הפעולה ההפוכה, של יצירת מבנה נתונים מרצף של בתים נקראת **deserialization** או **inflating** (ניפוח) או **unmarshalling**.

## שימושים
סריאליזציה מאפשרת:
* שימור אובייקטים (persistence), לדוגמה לצורך כתיבת משתני המחלקה שלהם לקובץ על הדיסק, או על ידי שמירתם בבסיס נתונים.
* הפעלת פרוצדורות מרוחקות (RPC), למשל באמצעות SOAP.
* ביזור של אובייקטים, בייחוד בתכנות מונחה-רכיבים כמו COM ,CORBA, וכדומה.
* זיהוי שינויים בנתונים המשתנים בזמן.

עבור חלק מהשירותים הנ"ל, על מנת שיהיו שימושיים, יש לשמור על חוסר תלות בארכיטקטורת המחשב. לדוגמה, על מנת לנצל ביזור באופן האופטימלי, גם אם מחשב היעד פועל על גבי ארכיטקטורת חומרה שונה מזו של מחשב המקור, הוא אמור להיות מסוגל לבנות מחדש אובייקט מזרם הנתונים שהתקבל מהסריאליזציה, ללא תלות בסדר הבתים (endianness). המשמעות של כך היא שהעתקה פשוטה (ומהירה יותר יחסית) של מבני נתונים כפי שהם מאורגנים בזיכרון לפני הסריאליזציה לא תעבוד בצורה אמינה עבור כל הארכיטקטורות. ביצוע סריאליזציה לפורמט שאינו תלוי בארכיטקטורה פותר את הבעיות הנובעות מהבדלים בסדר בתים, סידור הזיכרון, או פשוט האופן השונה שבו מבני נתונים מיוצגים בשפות תכנות שונות.

## פורמטים של סריאליזציה
ב-1987 פרסמה סאן מיקרוסיסטמס את פורמט הסריאליציה External Data Representation (XDR). בסוף שנות התשעים החל להיות רווח השימוש ב-XML, פורמט טקסטואלי הקריא גם לאדם, והנתמך על ידי שפות שונות. השימוש בפורמט טקסטואלי ביחס לפורמט בינארי, הופך את המידע לפחות קומפקטי. מתחילת המאה ה-21 נעשה שימוש רב ב-XML במסגרת AJAX ביישומים אינטרנטיים.

פורמט סריאליזציה נפוץ נוסף הוא JSON, המבוסס על תחביר של JavaScript. פורמט זה גם הוא טקסטואלי, אך קומפקטי יותר מ-XML. הפורמט נתמך על ידי שפות מגוונות, ונפוץ אף הוא בתקשורת שרת-לקוח ביישומים אינטרנטיים. פורמט מקובל נוסף הוא YAML.

לסריאליציה המיועדת ליישומים מדעיים עתירי נפח קיימים סטנדרטים בינאריים ייעודיים, כדוגמת HDF או NetCDF.

## ראו גם
* Persistence
* Hibernate
## קישורים חיצוניים

## הערות שוליים

*
קטגוריה:קידוד נתונים
מייק אובריין

**מייקל ג'ון "מייק" אובריין** (באנגלית: **Michael Jon "Mike" O'Brien**; נולד ב-23 באוקטובר 1965) הוא שחיין אמריקאי בעבר. אלוף אולימפי (לוס אנג'לס 1984) במשחה ל-1500 מטר חופשי.

אובריין נישא לגובה של 1.98 מטר.

## ביוגרפיה
אובריין נולד בסקוקי, שבאילינוי. הוא שחה במועדון השחייה במישן וייחו שבקליפורניה. הוא למד ושחה באוניברסיטת דרום קליפורניה.

במשחקים הפאן-אמריקאיים שנערכו בקראקס שבוונצואלה בשנת 1983 זכה אובריין במדליית ארד במשחה ל-400 מטר מעורב אישי בתוצאה של 4:30.45 דקות.

### אלוף אולימפי
באולימפיאדת לוס אנג'לס (1984) זכה אובריין במדליית זהב במשחה ל-1500 מטר חופשי בתוצאה של 15:05.20 דקות, לפני בן ארצו ג'ורג' דיקארלו (15:10.59 דקות) ושטפן פייפר ממערב גרמניה (15:12.11 דקות).

במשחקים הפאן-אמריקאיים שנערכו באינדיאנפוליס שבאינדיאנה בשנת 1987 זכה אובריין בשתי מדליות זהב, במשחה ל-200 מטר גב בתוצאה של 2:02.29 דקות ובמשחה שליחים 4x200 מטר חופשי בתוצאה של 7:23.29 דקות.

## קישורים חיצוניים

## הערות שוליים

קטגוריה:אמריקאים ילידי אילינוי
קטגוריה:שחייני חופשי
קטגוריה:שחייני גב אמריקאים
קטגוריה:שחייני מעורב אישי
קטגוריה:שחיינים באולימפיאדת לוס אנג'לס (1984)
קטגוריה:אלופים אולימפיים אמריקאים: שחייה
קטגוריה:אילינוי: שחיינים
קטגוריה:אמריקאים שנולדו ב-1965
אלנבי רומאנס

**אלנבי רומאנס** הוא סרט קולנוע ישראלי עצמאי משנת 2005 שאורכו 50 דקות, אשר נכתב, בוים והופק על ידי ינאי גוז ויוני זיכהולץ.

## עלילה
עלילת הסרט נסובה סביב שתי נשמות בודדות: ניקו (דני גבע) הוא מורה לספרות בן 32 שאיבד את המשמעות לחייו לאחר גירושיו מאשתו. לילה אחד הוא יוצא לחפש את החיים שאבדו לו בתל אביב. הוא מגיע לבר הלוגוס המיתולוגי בו עבד כשהגיע לעיר, הוא מגלה שעל חורבות הבר שאהב נבנה בר צעיר וחדשני. שם הוא נתקל בנטע (הילי ילון). נטע היא מלצרית בת 18, נערה גותית שהתגייסה לצה"ל וגם לה אבד משהו בחיים. ניקו ונטע יוצאים למסע ועוברים בלילה אחד את היופי והזוהמה של העיר תל אביב.

מבחינה עלילתית הושווה הסרט ל"לפני הזריחה" ו"אבודים בטוקיו".

## אודות ההפקה
זהו סרט עצמאי של יוני זיכהולץ וינאי גוז, שיחד כתבו את התסריט, ביימו והפיקו את הסרט. התקציב עמד על 40,000 שקל, ואותו הוציאו זיכהולץ וגוז מכיסם. כל הצוות עבד בהתנדבות, למעט דני גבע והילי ילון, שני השחקנים הראשיים, שעבדו בשכר זעום. מחוסר תקציב הם גם פרצו למקומות ללא אישורי כניסה.

הסרט צולם ללא תאורה ולכן הצוות חיפש רבות מקומות שיצולמו בלילה וייראו בבהירות. בין האתרים בהם צילמו היו כיכר ביאליק (לפני שלקחו משם את פסלו של נחום גוטמן), ליד הים באזור הדולפינריום, חוף גורדון בזריחה, שדרות רוטשילד, המנהרה הישנה של דרך יפו ועוד.

ביתו של זיכהולץ שימש להפקה. בו השחקנים התאפרו, התלבשו וישנו.
"המדבר", שיר הנושא של הסרט, בוצע על ידי מאור כהן, שחידש שיר ישן שלו עבור הסרט.

הצילומים החלו באוקטובר 2004 ונמשכו כ-15 ימי צילום, רובם בלילה. הקרנת הבכורה של "אלנבי רומאנס" הייתה בפסטיבל הסרטים הבינלאומי חיפה. הסרט יצא לאקרנים באוקטובר 2005. הוא הוקרן מדי ימי חמישי בחצות בסינמטק תל אביב במשך שבעה חודשים והפך לקאלט. הסרט הוקרן גם בסינמטקים של חיפה וירושלים.

ב-2006 נכנס ל-HOT VOD וב-2009 נמכר לYes, שרכשה מספר סרטים לרגל מאה שנה לתל אביב ומאז הוא מוקרן ב-Yes.

"אלנבי רומאנס" השתתף בפסטיבל קולנוע ישראלי בברלין באוקטובר 2012.

## גלריית תמונות

Alenbi Romance one.jpg|דני גבע והילי ילון
Alenbi Romance six.jpg|דני גבע
Alenbi Romance seven.jpg|הילי ילון
Alenbi Romance three.jpg| 
Alenbi Romance two.jpg|
Alenbi Romance five.jpg|דני גבע והילי ילון
Alenbi Romance four.jpg|דני גבע והילי ילון


## השחקנים

## קישורים חיצוניים

* 
* אלנבי רומאנס באתר הבמה
* אלנבי רומאנס באתר סינמטק תל אביב
* 
* 

## הערות שוליים

קטגוריה:סרטי 2005

קטגוריה:סרטים עצמאיים
קטגוריה:סרטים ישראליים משנת 2005
קטגוריה:תל אביב-יפו בקולנוע
אלסיאד

**אלסיאד** (בליטאית: **Alsėdžiai**; בפולנית: **Olsiady**; ברוסית: **Олсяды**) היא עיירה במחוז טלז בצפון מערב ליטא. 

ממצאים ארכאולוגיים מעידים על קיומו באזור של יישוב מהתקופה המזוליתית. בעיירה שרידיו של בית קברות שמתוארך לתקופה שבין המאה ה-10 והמאה ה-13. היישוב מוזכר בכרוניקות של צלבנים משנת 1253. העיירה שכנה בשטח הדוכסות הגדולה של ליטא. בעיירה מגדל פעמון שנבנה ב-1679 וכנסייה שנבנתה ב-1793. בתקופת השלטון הקומוניסטי הונהגה קולקטיביזציה בעיירה. מספר מבני ציבור שנבנו בעיירה בתחילת המאה ה-20 קיימים עד היום, אם כי חלקם נפגעו במלחמת העולם השנייה. 

## יהודי אלסיאד
ערב הכיבוש הגרמני חיו באלסיאד כ-30 משפחות יהודיות. בעיירה פעלו בית ספר יהודי של רשת תרבות ותלמוד תורה. הגרמנים כבשו את העיירה במבצע ברברוסה, ביוני 1941. כעבור שבועות ספורים הוקם בעיירה גטו. חלק מהכלואים בגטו נרצחו ואילו נשים אחדות הצליחו לשרוד בעזרת איכרים ליטאים.

## קישורים חיצוניים

* 
* 
* 'אלסיאד (אלסדז'יאי), מחוז טאֶלז, בתוך: דב ליפץ (מרכז המערכת), נתן גורן [ואחרים] (מערכת), **יהדות ליטא**, כרך ג, ספר ב: "ישובים", תל אביב: עם הספר, תשכ"ז, עמ' 288–289 (, תמונה 1500).
** **על השמדת יהודי אלסיאד:** שם, כרך ד, עמ' 246–247 (שם, תמונה 1948 ואילך)
* 

קטגוריה:ליטא: עיירות יהודיות
קטגוריה:ליטא: עיירות 
קטגוריה:מחוז טלז
קטגוריה:שואת יהודי ליטא
קטגוריה:יישובים שהוקמו במאה ה-13
ע' 17

**ע' 17** הוא מחזה פרי עטם של שי להב ויוני זיכהולץ שעלה בתיאטרון הקאמרי, בבימויו של נועם שמואל, ב-5 במרץ 2009. המחזה היה מועמד לפרס התיאטרון הישראלי למחזה המקורי הישראלי באותה שנה.

## רקע
המחזה מספר את סיפורו האמיתי של שי להב (עיתונאי) שהתגייס לנח"ל מוצנח בעיצומה של האינתיפאדה הראשונה. להב כתב ספר בשם "לך לעזה", המתאר את קורותיו במהלך שלוש שנות שירותו הצבאי בעזה, שראה אור בהוצאת מעריב בשנת 2005. אחד הסיפורים קרוי "ע' 17" ומספר על הבניין הגבוה בעזה בן 17 קומות, שלגג שלו שלחו חיילים לתצפת על האזור. שלחו אותם ל-48 שעות, שהות שהתארכה לשבוע ובהמשך לחודש. יוני זיכהולץ ושי להב עיבדו את הסיפור למחזה.

## עלילה
המחזה מספר על חבורה של חמישה חיילים חיפאים, חברי ילדות, בני תשע עשרה, יוצאי גרעין הנח"ל. הם משרתים במחנה הפליטים ג'באליה, עזה באוגוסט–ספטמבר 1989, בעיצומה של האינתיפאדה הראשונה. הם מתנדבים למשימת אבטחה שנראית על פניה כקלה ומהנה – תיצפות מגג בניין בן שבע עשרה קומות על הנעשה במקום. המשימה מתארכת שוב ושוב והאידיליה החברית ביניהם נסדקת לאיטה ויוצרת עימותים.

מיכאל הנדלזלץ כתב על ההצגה בביקורתו בעיתון הארץ:

## הפקת המחזה
* יוצרים: מחזה – יוני זיכהולץ ושי להב (עיתונאי), בימוי – נועם שמואל, עיצוב תפאורה – זאב לוי, הלחנת מוזיקה – אייל וייס, עיצוב תאורה – יחיאל אורגל, וידאו, עריכת סאונד ומיקס – נועם שמואל
* שחקנים: גיא פרנק - רועי אסף, גידי ברבי - יניב ביטון, לירון גלרון - פיני טבגר, איתי כרמלי - יואב לוי, טל יהב - עידו רוזנברג

## המחזה בדפוס
* שי להב ויוני זיכהולץ, **ע' 17** - על פי ספרו של שי להב "לך לעזה", מפעל הוצאה לאור של מחזאות מקור, ביוזמתו ובתמיכתו של המכון למחזאות ישראלית ע"ש חנוך לוין ת' הקאמרי.

## קישורים חיצוניים
* אודות ההצגה באתר הבמה
* אודות ההצגה באתר התיאטרון הקאמרי
* 
* דן לחמן, ביקורת תיאטרון: ע' 17, באתר אימגו, 17 במאי 2009
* 

## הערות שוליים

קטגוריה:מחזות ישראליים
קטגוריה:מחזות בעברית
קטגוריה:מחזות משנות ה-2010
קטגוריה:יצירות משנת 2009
קטגוריה:צה"ל בתרבות ובאמנות
האל קלמנט

שמאל|ממוזער|250px|האל קלמנט (הארי סטאבס)
**האל קלמנט** (באנגלית: **Hal Clement**, 30 במאי 1922 - 29 באוקטובר 2003) הוא שמו הספרותי של **הארי סטאבס** (באנגלית: **Harry Clement Stubbs**), שהיה סופר מדע בדיוני אמריקאי, ומרצה לכימיה ואסטרונומיה, במכללת מילטון שבמסצ'וסטס, ארצות הברית. ב-1999 היה הסופר ה-17 שזכה בפרס ה"גרנד מאסטר" (הקרוי החל מ-2002 פרס דיימון נייט), פרס מפעל חיים, המחולק החל מ-1975 לסופר מדע בדיוני אחד, פעם בשנה או שנתיים, לצדו של טקס חלוקת פרס נבולה.

## סגנון כתיבתו
קלמנט נמנה עם ה"גרעין הקשה" של המדע הבדיוני - אותם סופרי מדע בדיוני המשתדלים להיצמד בנאמנות למדעי הטבע, ולכתוב את העלילה על פי הגיון דמיוני מחייב. לפיכך הוא הכניס בספריו, חוקי פיזיקה, כימיה ואסטרונומיה רבים, תוך שהוא מחויב אליהם לאורך כל הספר.
בסוף ספרו שליחות כבדת משקל (יצא בעברית בהוצאת עם עובד בתרגומו של עמנואל לוטם בשנת 1981), פונה קלמנט לקוראיו, ומסביר באריכות את הדרך בה עבר על מנת להגיע לנתונים הפיזיים והכימיים של הכוכב "מסקלין" - בו מתקיימת העלילה של הספר. הוא נותן לקוראיו אתגר, למצוא סתירות או טעויות בהיבט זה של ספרו.

קלמנט היה ידידו של אייזיק אסימוב, שאף עזר לו בכתיבת ספרו.

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:ערכים שבהם תבנית בריטניקה אינה מתאימה
קטגוריה:סופרי מדע בדיוני אמריקאים
קטגוריה:בוגרי אוניברסיטת הרווארד
קטגוריה:בוגרי אוניברסיטת סימונס
קטגוריה:בוגרי אוניברסיטת בוסטון
קטגוריה:זוכי פרס דיימון נייט
קטגוריה:סופרים ויוצרים זוכי פרס הוגו
קטגוריה:אמריקאים שנולדו ב-1922
קטגוריה:אמריקאים שנפטרו ב-2003
שמעון ענתבי

**שמעון ענתבי** (1927 – 2009) היה פעיל ציוני, יבואן ויצואן, סופר ילדים ופעיל חברתי ישראלי.

## ביוגרפיה
ענתבי נולד בקהיר שבמצרים. סבו, הרב יוסף ענתבי, היה הרב בקהיר וסב סבו, הרב יעקב ענתיבי, היה רב דמשק שהואשם בעלילת דמשק.

ב-1943 הגיעו שליחי הסוכנות היהודית למצרים להכין את הנוער לעליה ולהתיישבות. כדי לא למשוך את תשומת לב השלטונות הם השתמשו בתנועות קיימות. במסגרת תנועת הספורט והצופים "מכבי קהיר" קמה תנועת "החלוץ האחיד" בקהיר ו"החלוץ הצעיר" באלכסנדריה. ענתבי שהיה אז בן 16 החל להשתתף כמדריך, אחר כך כרכז ובהמשך בהנהגת התנועה. גם אחיו ו-3 מאחיותיו השתתפו בפעילות.

עם הזמן החלו התנכלויות ליהודי מצרים. ענתבי גויס ל"ההגנה". משימתו הראשונה הייתה השתתפות במיפוי הרובע היהודי – חארת אל יהוד, והם נערכו להגנה עצמית והכינו תוכנית פינוי. בהמשך עסק הרבה בעלייה בלתי לגלית.

ב-1945 נוסדה בקהיר הליגה הערבית שהתמקדה בבעיית היהודים וארץ ישראל. מצב הקהילה היהודית החמיר. הפעילות הציונית גברה. ענתבי התמנה למזכיר הסוכנות היהודית לא"י במצרים ולמזכיר תנועת "החלוץ". בסלון בית אימו נבנה סליק בו הוסתרו מסמכי עלייה. כל בני המשפחה נחשפו למפגשי הכנה לעלייה שנערכו בסלון.

ענתבי איבד עין במהלך השירות. לאחר החלמתו המשיך בתפקידיו.

לרגל קום המדינה, 15 במאי 1948, הוא ניגש לפתוח את משרדי הסוכנות היהודית לא"י במצרים. נציגי השלטונות חיכו לו שם והמתינו עד שנעל. באותו לילה עצרו אותו. גם אחיו אנדריי ושתיים מאחיותיו, אודט ואסתר, נעצרו. את מרבית חלק הכליאה הראשון עשה ענתבי בכלא הקסטפ, שנועד לאסירים פוליטיים "כבדים". בקיץ 1949 הסתיימה מלחמת העצמאות ונחתמו הסכמי שביתת נשק. למרבה הפלא ישראל לא דרשה במסגרת ההסכמים את שחרור הפעילים הציוניים. ענתבי הוגלה לכחצי שנה נוספת לגלות ועבודות כפייה בכלא א-טור בסיני. עם שחרורו גורש ממצרים.

ב-1950 עלה לישראל.

בארץ הקים חברה לייבוא וייצוא טכני.

קיבל את עיטור לוחמי המדינה (על"ה).

ב-1971 איבד את עינו השנייה והיה לנכה צה"ל.
לאחר פרישתו לגמלאות החל לכתוב ספרים.

בשנת 1998 קיבל מעיריית חיפה תעודת הוקרה על התנדבותו למען הקהילה.

בתשס"א (2001) קיבל את אות הנשיא למתנדב.

ספרו "האיש של הכלבה הלבנה" נבחר כספר מוצע וכספר אהוב ב"מצעד הספרים השנתי לילדים ולנוער" (תלמידי כיתות ד'-ו') ע"ש מרים רות בשנת תש"ע.

ספרו "הסבא המחייך נשאר במצרים" תיאר את חייו במצרים.

נפטר בישראל בשנת 2004, והובא למנוחות בבית העלמין שדה יהושע בחיפה . הותיר אחריו שלוש בנות ונכדים.

## ספריו
* **האיש של הכלבה הלבנה: סיפור הצדעה לכלבי נחייה של עיוורים**, ירושלים: כתר, 1983.
* **הסבא המחייך נשאר במצרים**, חיפה: ש' ענתבי, 1993. (סיפורה של משפחה יהודית במצרים)

## הוקרה ופרסים
* 1984 – הפרס הבינלאומי לספרות ע"ש יאנוש קורצ'אק, וושינגטון די. סי..
* תשס"א (2001) – אות הנשיא למתנדב.

## קישורים חיצוניים

* 
* שמעון ענתבי, באתר עיריית רמלה 
* שמעון ענתבי הלך לעולמו, באתר תפוז אנשים

## הערות שוליים

קטגוריה:ישראלים ילידי מצרים
קטגוריה:לוחמי ההגנה
קטגוריה:עולים לאחר קום המדינה: 1948–1950
קטגוריה:סופרי ילדים ונוער ישראלים
קטגוריה:פעילים חברתיים ישראלים
קטגוריה:פעילים ציונים במצרים
קטגוריה:ישראלים שנולדו ב-1927
קטגוריה:ישראלים שנפטרו ב-2004
קטגוריה:אישים הקבורים בבית הקברות שדה יהושע
סבטלנה חודצ'נקובה

**סבטלנה ויקטורובנה חודצ'נקובה** (ברוסית: **Светлана Викторовна Ходченкова**; נולדה ב-21 בינואר 1983 במוסקבה) היא שחקנית קולנוע וטלוויזיה רוסייה, אשר מוכרת בשל תפקידה כאירינה בסרטו של טום אלפרדסון מ-2011, "החפרפרת", בו שיחקה לצד שחקן רוסי אחר, קונסטנטין חבנסקי, שגילם תפקיד של מרגל בקג"ב.

זכתה בפרס נשר הזהב הרוסי בקטגוריית השחקנית הטובה ביותר לשנת 2018, על תפקידה בסרט "דובלטוב".

## קריירה
סבטלנה התפרסמה לאחר שהופיעה בסרטו של סטניסלב גובורוחין מ-2004, "ברכו את האישה", תפקיד שהעניק לה מועמדות לפרס ניקה של האקדמיה הרוסית לקולנוע.

ב-2008 זכתה בפרס השחקנית הטובה ביותר במסגרת פסטיבל הקולנוע הפולני, על תפקידה בסרט "מוסקבה הקטנה". היא התפרסמה גם על גילום אחד התפקידים הראשיים בטרילוגיית הסרטים "אהבה בעיר הגדולה", קומדיה רוסית המתרחשת בארצות הברית.

היא התפרסמה בקולנוע העולמי לאחר שהופיעה בסרט "החפרפרת" מ-2011, כשגילמה את אירינה, מהגרת רוסיה שמבקשת להגר למערב, ומתאהבת בדמותו של תום הארדי, המככב בסרט יחד עם גארי אולדמן וקולין פירת'. ב-2013, גילמה את דמותה של וייפר בסרט "הוולברין". ב-2015 כיכבה בסרט גבירת צ'אכטיצה בתפקיד  הרוזנת אליזבת באטורי, אשר הייתה אחראית להירצחן של כ-650 נשים צעירות, וידועה עד היום כאחת מהרוצחים הסדרתיים הנוראים של כל הזמנים.

## פילמוגרפיה נבחרת

## קישורים חיצוניים

קטגוריה:שחקניות קולנוע וטלוויזיה רוסיות
קטגוריה:שחקניות תיאטרון רוסיות
קטגוריה:זוכי פרס נשר הזהב הרוסי
קטגוריה:חברי מפלגת רוסיה המאוחדת
קטגוריה:רוסיות שנולדו ב-1983
קטגוריה:רוסים שנולדו ב-1983
עדני תריסר החוטים

**עדני תריסר החוטים** (שם מדעי: *Seleucidis melanoleucus*) הוא מין של עדני מסדרת ציפורי השיר.
## מאפיינים
גודלו של העדני הוא בינוני, והוא מגיע לאורך של כ-33 ס"מ. צבעיו הם שחור וצהוב. קשתית עינו של הזכר אדומה. בצדי גופו נוצות צהובות. מחלקן האחורי של נוצות אלו, משתלשלות תריסר נוצות זנב, הדומות לחוטים, והן שהעניקו לעדני זה את שמו. הנקבה חומה עם גחון שחור. הרגליים חזקות, ובעלות טפרים ארוכים. צבען ורוד.

העדני הוא מין יחיד בסוג* Seleucidis. *הוא חי ביערות שפלה. תצוגת החיזור של העדני מתבצעת על ענף, ובמהלכה העדני מרחיב את חזהו החשוף. העדני ניזון מפירות ומפרוקי-רגליים.

תפוצתו של העדני משתרעת על פני גינאה החדשה ובאי סלוואטי באינדונזיה. העדני נמצא במצב השימור ללא חשש ברשימה האדומה של ארגון IUCN, ונמצא בנספח 2 של אמנת וושינגטון (CITES). למרות זאת, קשה להרבות את העדני בשבייה.

## גלריה

קובץ:Seleucidis melanoleucus-20090124.jpg
קובץ:Seleucidis melanoleucus - 20030511.jpg|בפארק הציפורים ג'ורונג 


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1800
קטגוריה:טקסונים שתוארו בידי פרנסואה מארי דודין
קטגוריה:עדניים
קטגוריה:עופות יחידים בסוגם
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
נמסיה

**נמסיה** (שם מדעי: *Nemesia*, לעיתים מאוית בעברית "נמזיה") היא סוג במשפחת הלועניתיים, הכולל מינים חד שנתיים, רב שנתיים ושיחים פורחים. המינים השונים מגודלים לעיתים למטרות גינון ונוי. קיימים עשרות מינים, ומתוכם עשרות זנים מתורבתים שפותחו על מנת להיות פרחי ערוגות. מקור הסוג בדרום אפריקה.

## מאפיינים
הפרחים של מיני הנמסיה בעלי שני חלקים (שפתיים): החלק העליון ארבע-אונתי, והתחתון דו-אונתי. הפרחים בעלי ניחוח, וצבעם משתנה בהתאם למין ולזן המתורבת. הפרחים המתורבתים יכולים להגיע בכל גוון - צהוב, אדום, סגול, לילך, לבן, כחול ושילוב של מספר גוונים בפרח אחד. הצמח משגשג בשמש וחום, ורגיש ליובש.

## לקריאה נוספת

## קישורים חיצוניים

* פרטים על נמסיה באתר שתילי מיימון (מסחרי)
* פרטים על נמסיה באתר משתלת השתיל (מסחרי)

קטגוריה:צמחים שתוארו ב-1804
קטגוריה:טקסונים שתוארו בידי אטיין פייר ונטנה
קטגוריה:צמחי נוי
קטגוריה:לועניתיים
אלונה לא

**אלונה לא** הוא ספר ילדים פרי עטה של הסופרת רימונה די-נור. את האיורים יצר הקומיקסאי מישל קישקה. הספר יצא בהוצאת כתר בשנת 1995.

## תקציר העלילה
אלונה, גיבורת הסיפור, היא ילדה עקשנית שמסרבת לכל הצעה. היא אינה מגלה כל גמישות ועומדת על שלה בנחישות. המצב נשאר כך עד לקראת סוף הסיפור, כאשר אלונה מגלה גמישות שטרם נראתה אצלה. כל סירוביה מסתיימים כליל בבואו של הלילה וזאת לטובה, שהרי עד כה התנהגותה הייתה ההפך המוחלט.

## רקע
די-נור כתבה את הספר בהשראת התנהגויות של בתה אַליָה כשהייתה פעוטה, והתמודדויות שכיחות דומות של הורים מול מרדנות ילדיהם, המבטאים לעיתים קרובות את התנגדותם באמצעות אמירת "לא" חוזרת ונשנית. בהקשר לכך, בסיפור מתקיים אלמנט חוזר של הביטוי "אלונה לא".

## ספרי המשך
בעקבות הצלחתו, יצא ספר ההמשך לספר זה שיצא ב-2010 שנקרא "לילה טוב אלונה", על ילדה מרדנית שלא רוצה ללכת לישון. 

ב-2013 יצא הספר שלישי בסדרת "אלונה לא" שנקרא "אלונה לא לבד", על התמודדותה של הילדה עם אח תינוק המצטרף למשפחה.

## קישורים חיצוניים
* נעמה בנזימן, ספרי לא לא, הפנקס

## הערות שוליים

קטגוריה:ספרי ילדים ונוער בעברית
קטגוריה:ספרי 1995
קטגוריה:ספרי הוצאת כתר
צינור הגז מגרב-אירופה

**צינור הגז מגרב-אירופה** (באנגלית: **Maghreb–Europe Gas Pipeline** ; המכונה גם: **צינור פדרו דוראן פארל**) הוא צינור גז המוביל גז טבעי מצפון אפריקה לאירופה. הצינור המוביל גז טבעי משדה הגז הסי ראמל באלג'יריה, דרך מרוקו, לעיר קורדובה שבספרד ומשם לרשתות הגז של ספרד ופורטוגל. אורכו הכולל של הצינור הוא 1,620 ק"מ, עלות בנייתו הסתכמה ב-2.3 מיליארד דולר והוא נמצא בשימוש משנת 1996 עד 2021.

## היסטוריה
ההצעה לבניית הצינור עלתה לראשונה מצד חברות צרפתיות בשנת 1963. אולם, בגלל הסכסוך על השליטה בסהרה המערבית, כל נתיב דרך מרוקו נגנז. יתרה מכך, צריכת הגז בספרד הייתה נמוכה מכדי להצדיק את ההשקעה.

הפרויקט החל לקרום עור וגידים בתחילת שנות ה-90. בשנת 1992 הסכימו שרי ממשלה ספרדים ואלג'יראים על הקמת הצינור. שתי המדינות חתמו על הסכמים ארוכי טווח לאספקת גז טבעי. באותה שנה נחתמה אמנה להסדרת הבניה ותפעול הצינור והוקמה חברת Europe - Maghreb Pipeline LTD. בשנת 1994 הצטרפה פורטוגל להסכם.

בניית הצינור החלה ב-11 באוקטובר 1994 והושלמה כעבור שנתיים בנובמבר 1996.

## מפרט טכני

אורכו של צינור הגז הוא 1,620 ק"מ (1,010 מייל). הקיבולת ההתחלתית של הצינור הייתה 8.8 מיליארד מטר מעוקב (BMC) ובהמשך קיבולת גדלה ל-12 מיליארד מטר מעוקב (BMC). עלות בנייתו 2.3 מיליארד דולר.

## ראו גם
* צינור הגז מדגז
* צינור הגז הטרנס-סהרי

מגרב-אירופה
קטגוריה:מרוקו: כלכלה
קטגוריה:ספרד: כלכלה
קטגוריה:פורטוגל: כלכלה
קטגוריה:צינורות תת-ימיים
קטגוריה:הים התיכון
קונצרטינה וגיטרה

"**קונצרטינה וגיטרה**" הוא שיר מ-1965 שנכתב על ידי נתן אלתרמן והולחן על ידי סשה ארגוב.

השיר היה חלק מהמופע "שוק המציאות" שעלה באותה עת בכיכובם של אילי גורליצקי ויונה עטרי. את מילות כל השירים במופע (למעט "לו הייתי דג" של תרצה אתר) חיבר נתן אלתרמן, וברובם מוצגים זוגות ביזאריים ודמויות גרוטסקיות המנהלים דיאלוגים מופרכים.

שיר זה הוא דוגמה טובה לכך, ובו זוג רומנטי שעובד בנמל – מר זבארה, שעובד במכס, וגברת מינה, שעוסקת בתברואה – מספרים זה לזה בפרוטרוט על עיסוקיהם המשמימים תוך שימוש במונחים טכניים מייגעים; כל זאת, כאמור, באצטלה רומנטית. השיר כתוב במקצב של פסודובלה.

## המונחים המקצועיים בשיר ופירושם
* סָנִיטָר - תברואן, פקיד הממונה על השירותים הכרוכים בבריאות הציבור.
* קָרַנְטִינָה - quarantine, בידוד, הסגר (במקור ל-40 ימים ומכאן המונח).
* מַאי נָפְקָא מִנַּהּ - (מארמית) כלומר, מהי ההשלכה המעשית.

* קוֹנְצֶרְטִינָה = מפוחית יד - כלי נגינה המזכיר אקורדיון בצלילו.
* מסי עקיפין - מיסים המוטלים על מוצרים ושירותים (בניגוד למיסים ישירים המוטלים על ההכנסה).
* מִטַּלְטְלִין - נכסים מוחשיים, הניתנים לטלטול ממקום למקום בניגוד לנכסי דלא ניידי.
* בַּרְקָרוֹלָה - מוזיקה שמקורה בשירים ששרו הגונדולרים בוונציה, המאופיינת בחילופי מקצב המזכירים את קצב החתירה.
* בְּלוֹ - (בארמית) סוג של מס עקיפין פנימי שמוטל על סחורות בתוך המדינה, כגון סיגריות ומשקאות חריפים.
* בנדרולה - (בלטינית) בעברית חבק, חותם או תווית המאשר ששולם מס הבלו על המוצר.
* רזרבים - (בלטינית) רזרבות, מזומנים.
* ולוטה - (בלטינית) ערך של מטבע המבוטא לפי שער החליפין שלו עם מטבע אחר.
* קוֹנְסֶרְבִים - (בלועזית) שימורים.
* פְּרוֹפִילַקְטִי - (ביוונית) מניעתי, שמגן בפני מחלה או מונע אותה.
* אַנְגִּינָה - (בלטינית) דלקת גרון או שקדים.
* סְפִּירְט - (בלטינית) כֹּהַל אֶתִילִי.
* סקיפידר - (ברוסית) טרפנטין.
* רוטינה - נהלים קבועים.
* קתר - קטר, או דלקת קטרלית, היא דלקת ברקמות הריריות באחד מדרכי הנשימה וחללי הגוף. זהו תסמין המקושר בדרך כלל להצטננות ושיעול.
* חולרה - צורה מיושנת של כוֹלֶרָה, במקרה זה - שם כללי לזיהומים.
* קוֹלִיטִיס - colitis, דלקת המעי הגס.
* חֲרָרָה - (בערבית) פריחה וגירוד בעור המופיעים בעיקר בקיץ.
* חִינָה - (בערבית) חומר צבע אדום המופק מן העלים היבשים של שיח הכופר. משמש לצרכים טקסיים ורפואיים.
* רצינה - (ביוונית) יין יווני גס ופשוט עם טעם שרף אורנים, retsina, או (בלטינית) החומר הרעיל בזרעי קיק, ricin. הפירוש השני אולי הגיוני יותר בהתחשב לסמיכות המילים: "ועל חינה וריצינה ועל שמן קיק היא שרה...".

## קישורים חיצוניים

* מילות השיר, באתר הספרייה הלאומית
* שלומית הברון, פינת המילה לשבת: קונצרטינה וגיטרה, בבלוג "אשת חיל", 3 בספטמבר 2005

* זיוה שמיר, '''מרומנטיקה כיום בורחים כמו מאש'''- על הפזמון המאוחר '''''"קונצרטינה וגיטרה"''''', אתר מב"ע, אפריל 2022

## הערות שוליים

קטגוריה:שירים בעברית
קטגוריה:שירים שנכתבו על ידי נתן אלתרמן
קטגוריה:שירים שהולחנו על ידי סשה ארגוב
קטגוריה:שירים על כלי נגינה
Aim and Ignite

**Aim and Ignite** הוא אלבום הבכורה של להקת האינדי פופ האמריקאית פאן. האלבום יצא לאור ב-25 באוגוסט 2009 דרך חברת התקליטים "Nettwerk". מהאלבום יצאו שלושה סינגלים. שם האלבום לקוח מהרצועה השישית באלבום, "Light a Roman Candle with Me".

## סינגלים
* **(At Least I'm Not as Sad (As I Used to Be** - הסינגל הראשון מהאלבום, יצא לאור ב-6 באפריל 2009. את השיר ניתן היה להוריד דרך עמוד המיי-ספייס של הלהקה.
* **All the Pretty Girls** - הסינגל השני מהאלבום, יצא לאור ב-4 בנובמבר 2009.
* **Walking the Dog** - יצא לאור ב-16 באוגוסט 2010 כסינגל השלישי מהאלבום. בגרסה המורחבת של האלבום ישנה גרסה נוספת של השיר הנקראת "Walking the Dog II"

## רשימת רצועות

## מיקומי שיא

## קישורים חיצוניים
* 

קטגוריה:אלבומי בכורה מ-2009
קטגוריה:פאן (להקה)
קטגוריה:אלבומים באנגלית
טום גודווין

**טום גודווין** (**Thomas William Godwin**; 6 ביוני 1915, מרילנד - 31 באוגוסט 1980) היה סופר מדע בדיוני אמריקאי. פרסם שלושה רומנים וכשלושים סיפורים קצרים, אשר הראשון שבהם, **The Gulf Between** פורסם ב-1953. סיפורו הידוע ביותר **The Cold Equations** (**[[המשוואות הקרות]]**), אשר פורסם לראשונה באוגוסט 1954 במגזין המדע הבדיוני **Astounding** נחשב לאחד הסיפורים הבולטים ביותר בסוגת המדע הבדיוני של אמצע שנות החמישים ואף זכה לשלושה עיבודים לסרטי טלוויזיה: ב-1962, ב-1989 כפרק בסדרה אזור הדמדומים וב-1996 כסרט טלוויזיה מצליח למדי. הסיפור גם עובד מספר פעמים לתסכיתי רדיו וב-2013 גם לפודקאסט באינטרנט.

גודווין סבל בילדותו מטרגדיות משפחתיות שונות, ועזב עקב כך את הלימודים בכיתה ג', אולם למרות זאת סיים בסופו של דבר בית ספר תיכון בביי וילג', אוהיו. בבגרותו חלה בעקשת והיה אלכוהוליסט.

## מספריו
ממוזער|200px|סיפורו של גודווין "No Species Alone" על שער Universe Science Fiction

### נובלות
**סדרת רגנרוק (Ragnarok)**:
**The Survivors* (Gnome Press, 1958; also known as *Space Prison*, Pyramid Books, 1960
**The Space Barbarians* (Pyramid Books, 1964)

**אחרים:**
**Beyond Another Sun* (Curtis, 1971)

### סיפורים קצרים
* "The Cold Equations" in *Astounding*, August 1954
** תורגם כ"המשוואות הקרות" בתוך *מבחר הסיפורת הבדיונית* בעריכת רוברט סילברברג, בתרגום עמנואל לוטם, הוצאת עם עובד, 1981

## קישורים חיצוניים
* על טום גודווין ויצירתו, באתר GoodReads
* טום גודווין באתר isfdb
* יצירות של טום גודווין בפרויקט גוטנברג
* יצירות של טום גודווין בארכיון האינטרנט
* 

## הערות שוליים

קטגוריה:אמריקאים ילידי מרילנד
קטגוריה:סופרי מדע בדיוני אמריקאים
קטגוריה:מחברי סיפורים קצרים אמריקאים
קטגוריה:אמריקאים שנולדו ב-1915
קטגוריה:אמריקאים שנפטרו ב-1980
נמל התעופה הבין-לאומי לונג טאן

**נמל התעופה הבין-לאומי לונג טאן** הוא נמל תעופה עתידי המתוכנן לקום בלונג טאן  שבווייטנאם. הצורך בהקמת נמל תעופה חדש באזור נבע מהצפיפות העולה בנמל התעופה הבין-לאומי טן סון נהאט של הו צ'י מין סיטי והרצון להקמת נמל תעופה חדש שיחליף את נמל התעופה המיושן שהוקם בתקופת מלחמת וייטנאם ליד אזור עירוני צפוף ומיושב. סיבה נוספת היא לקדם תיירות בדרום וייטנאם ולפתח אזורים שננטשו לאחר איחוד וייטנאם וקביעת הבירה האנוי בצפון המדינה.

הקמת נמל התעופה החדש היא פרויקט שאפתני ארוך טווח לפיתוח המטרופולין המרכזי של דרום המדינה. הבנייה התחילה בשנת 2015 ועתידה להמשך כעשר שנים עד לפתיחתו בשנת 2025. בשלב ראשון יפתחו שני מסלולי טיסה כאשר רוב הטיסות הבין-לאומיות צפויות להתקיים עדיין מנמל התעופה הישן. בשלב השני מתוכננת הקמת מסלול טיסה שלישי והנמל יהפוך באופן רשמי לנמל תעופה בין-לאומי לטיסות כלל ארציות. בשלב השלישי והאחרון לאחר שנת 2030 מתוכננת הקמת מסלול טיסה רביעי.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
לונג טאן
רחביה אדיבי

**רחביה אדיבי (פיינשטיין)** (14 בדצמבר 1900 – 13 במאי 1972), היה תעשיין ישראלי וראש עיריית אשקלון (1965 - 1972).

## ביוגרפיה
אדיבי נולד בליטא בשם רחביה פיינשטיין, ועלה לארץ ישראל עם משפחתו בצעירותו. הוריו היו מראשוני המתיישבים במושבה רחובות. הוא קיבל חינוך עברי במושבה ולמד בתיכון הגימנסיה העברית "הרצליה" בתל אביב. לאחר מכן נסע ללמוד הנדסה אזרחית באוניברסיטת פנסילבניה בפילדלפיה, ארצות הברית.

בשנת 1926 נישא אדיבי ללינה, בתו של התעשיין והנדבן הציוני שמואל בלום. אדיבי אף ניהל את סניף מפעל השיניים התותבות שפתח בלום בקפריסין בתחילת שנות ה-30 של המאה ה-20. לאחר מכן היה מהנדס של מע"ץ בדרום ארץ ישראל. 

בשנות ה-50 התגורר אדיבי בשכונת אפרידר באשקלון, ניהל את סניף בנק לאומי באשקלון ולקח על עצמו תפקידים ציבוריים שונים כמו השתתפות בגוף מייעץ לשירות התעסוקה ועמידה בראש הוועד של מצעד הפרוטות.

בשנת 1965, לאחר פרישתו לגמלאות מבנק לאומי, פרש ממפא"י ועבר לגח"ל, כדי להיות מועמדה לראשות העיר. בבחירות בראשית נובמבר 1965 זכה גח"ל בראשות אדיבי בשישה מנדטים מתוך 15 והוא מיהר לחתום על הסכם קואליציוני עם רפ"י שהבטיח לו את תפקיד ראש עיריית אשקלון. בבחירות הבאות, באוקטובר 1969 זכתה רשימת גח"ל בראשותו ב-7 מתוך 15 מושבים במועצה - אדיבי כיהן בתפקיד ראש העיר עד ליום פטירתו ב-1972 ונקבר באשקלון.

## קישורים חיצוניים

* 

## הערות שוליים

קטגוריה:אנשי עסקים ישראלים
קטגוריה:ראשי עיריית אשקלון
קטגוריה:תעשיינים ישראלים
קטגוריה:פעילי מפא"י
קטגוריה:ראשי רשויות מקומיות מטעם חרות
קטגוריה:פעילי איל"ן
קטגוריה:בוגרי גימנסיה הרצליה
קטגוריה:בוגרי אוניברסיטת פנסילבניה
קטגוריה:אישים הקבורים באשקלון
קטגוריה:ישראלים שנולדו ב-1900
קטגוריה:ישראלים שנפטרו ב-1972
Genesis 1970–1975

**Genesis 1970–1975** הוא מארז תקליטורים הכולל חמישה אלבומים של להקת ג'נסיס מתקופת פיטר גבריאל. המארז יצא לאור ב-10 בנובמבר 2008 (באירופה על ידי EMI ובצפון אמריקה על ידי Atlantic Records ו-Rhino Records).

המארז כולל 7 דיסקים ו-6 DVD שכוללים גרסאות משופרות לאלבומים Trespass, Nursery Cryme, Foxtrot, ו-The Lamb Lies Down on Broadway Selling England by the Pound. המארז לא כולל את אלבום הבכורה של הלהקה, From Genesis to Revelation היות שללהקה אין זכויות על האלבום. לצד חמשת האלבומים, במארז כלול גם אלבום אוסף כפול הכולל בי-סיידס לסינגלים של הלהקה, 3 הקלטות נדירות מה-BBC מ-1970 ושני שירים מפסקול שלא יצא מעולם בשם *Genesis Plays Jackson*. לכל אלבום יש DVD בונוס הכולל גרסאות אודיו של האלבומים במיקס סראונד (5.1), לצד השירים גם נכללים ראיונות עם חברי הלהקה, קטעים מהופעות וגלריות תמונות. הגרסה האירופאית כוללת את הדיסקים בגרסת SACD. בנוסף לכך, EMI הוציאה את המארז בגרסת תקליט ויניל ב-28 בנובמבר 2008.

המארז הגיע בשיאו למקום השביעי ברשימת "100 ביקורות הדיסקים המומלצים של כל הזמנים" באתר *[[All About Jazz]]*. בשנת 2010 היה המארז מועמד פרס גראמי בקטגוריית "האלבום בעל צליל הסראונד הטוב ביותר".

ב-28 בנובמבר 2008 EMI הוציאה את המארז בגרסת ויניל.

## האלבומים
"Trespass" ורצועות 2-10 באלבום "Extra Tracks 1970 to 1975" נכתבו על ידי טוני בנקס/פיטר גבריאל/אנתוני פיליפס/מייק ראת'רפורדכל השאר נכתבו על ידי בנקס/פיל קולינס/גבריאל/סטיב האקט/ראת'רפורד

### ''[[Trespass (אלבום)|Trespass]]''

#### DVD

### ''[[Nursery Cryme]]''

#### DVD

### ''[[Foxtrot (אלבום)|Foxtrot]]''

#### DVD

### ''[[Selling England by the Pound]]''

#### DVD

### ''[[The Lamb Lies Down on Broadway]]''
#### דיסק 1

#### דיסק 2

#### DVD

### רצועות בונוס 1970 עד 1975

#### DVD

## ביצוע
**בכל האלבומים**:
*טוני בנקס - קלידים, גיטרה, קול מלווה, קול שני בשיר "Shepherd"
*מייק ראת'רפורד - גיטרות, גיטרת בס, דוושות בס, צ'לו, קול מלווה
*פיטר גבריאל - קול מוביל, חליל צד, תוף בס, אבוב, תוף מרים

**באלבום Trespass ורצועות 3-10 ברצועות הבונוס**
*אנתוני פיליפס - גיטרה, קול מלווה, קול שני בשיר "Let Us Now Make Love"
*ג'ון מייהו - תופים, כלי הקשה, קול ליווי

**באלבומים Nursery Cryme, Foxtrot, Selling England by the Pound ו-The Lamb Lies Down on Broadway**
*סטיב האקט - גיטרות
*פיל קולינס - תופים, כלי הקשה, קול מלווה, קול מוביל בשירים "For Absent Friends" ו-"More Fool Me," קול שני בשירים "Harlequin" ו-"The Colony of Slippermen"

## קישורים חיצוניים

קטגוריה:אלבומי הופעה מ-2008
קטגוריה:אלבומי וידאו מ-2008
קטגוריה:אלבומי חברת EMI רקורדס
לופה ולז

**מריה גואדלופה ויאלובוס ולס** (בספרדית: **María Guadalupe Villalobos Vélez**; 18 ביולי 1908 – 14 בדצמבר 1944), הידועה בכינויה לפי ההגייה האנגלית **לופה ולז** (**Lupe Velez**), הייתה שחקנית, רקדנית וידוענית מקסיקנית-אמריקאית. מהכוכבות הלטיניות הראשונות בעידן הקולנוע. הייתה שחקנית, רקדנית וזמרת מקסיקנית בתור הזהב של הקולנוע ההוליוודי.

ולז החלה את הקריירה שלה כשחקנית בוודוויל המקסיקני בתחילת שנות ה-20. לאחר שעברה לארצות הברית, היא הופיעה לראשונה בסרט קצר בשנת 1927. עד סוף העשור היא שיחקה בסרטים אילמים באורך מלא והתקדמה לתפקידים ראשיים בסרט "הגאוצ'ו" (1927), "גבירת המדרכות" (1928) ו"שירת הזאב" (1929), בין היתר. ואז עשתה ולז את המעבר לסרטי קול ללא קושי. היא הייתה אחת השחקניות הלטינו-אמריקאיות המצליחות הראשונות בהוליווד. במהלך שנות ה-30, הופיעה במספר סרטים קומיים מצליחים כמו פלפל חם (1933), Strictly Dynamite (1934) ומסיבת הוליווד (1934). בשנות ה-40, הפופולריות של ולז הגיעה לשיא לאחר שהופיעה ככרמליטה פואנטס בשמונה סרטי ספיטפייר מקסיקני, סדרה שנוצרה כדי לנצל את אישיותה הלוהטת.

חייה האישיים של ולז, שכונתה בתקשורת The Mexican Spitfire, היו צבעוניים כמו דמותה על המסך. היו לה כמה רומנים מתוקשרים עם שחקנים הוליוודים ונישואים סוערים עם ג'וני וייסמילר. בדצמבר 1944, ולז מתה ממנת יתר מכוונת של תרופת הברביטורט Seconal. מותה והנסיבות סביבה היו נושאים להשערות ולמחלוקת.

## קריירה
בצעירותה הייתה רקדנית במקסיקו.
לאחר מעברה לארצות הברית פגשה בקליפורניה את השחקנית פאני ברייס שעזרה לקידומה בעולם הקולנוע.
בשנת 1927 לוהקה לתפקידה הראשון בסרט הקצר *"מלחים היזהרו!"* בכיכובם של לורל והארדי.
בהמשך לוהקה לסרט קצר נוסף בשם *"מה נשים עשו עבורי"*.
תפקידה המשמעותי הראשון היה בסרטו של דאגלס פיירבנקס *"הגאוצ'ו"*(1927), שם זכתה לככב לצידו בתפקיד ראשי.
עד למותה הטראגי בשנת 1944 שיחקה בסרטים למכביר, בין היתר בסרט *"ספיטפייר מקסיקני"* שהעניק לה גם את כינויה (במובן מילולי של "הפצצה המקסיקנית"). סרטה האחרון היה הסרט המקסיקני *"ננה"*.

## חייה האישיים
ולז נקשרה ביחסים וברומנים מתוקשרים עם כמה משחקני הקולנוע המפורסמים באותה תקופה ובהם ג'ון גילברט, צ'ארלי צ'אפלין, קלארק גייבל, אריך מריה רמרק, ארול פלין ועוד.
בשנת 1933 נישאה לשחיין האולימפי ושחקן הקולנוע ג'וני וייסמילר. השניים התגרשו בשנת 1939.
בשנות ה-40' ניהלה רומן עם שחקן בשם הרלד מארש ובמהלכו נכנסה להיריון.
בליל 13 דצמבר 1944 שמה קץ לחייה על ידי בליעת גלולות שינה. היא הסבירה את התאבדותה משום הבושה בהבאת ילד מחוץ לנישואין. בפתק שנמצא רשמה לאהובה:

## לקריאה נוספת
* Lupe Vélez: The Life and Career of Hollywood’s Mexican Spitfire ISBN: 978-0-7864-6139-4

## קישורים חיצוניים

* 
* 

## הערות שוליים

קטגוריה:שחקניות קולנוע וטלוויזיה מקסיקניות
קטגוריה:שחקני קולנוע וטלוויזיה מקסיקנים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון מקסיקניות
קטגוריה:רקדניות מקסיקניות
קטגוריה:אישים שהונצחו בשדרת הכוכבים של הוליווד: קולנוע
קטגוריה:מתאבדים: אמנים
קטגוריה:מהגרות ממקסיקו לארצות הברית
קטגוריה:מהגרים ממקסיקו לארצות הברית
קטגוריה:אמריקאיות שנולדו ב-1908
קטגוריה:אמריקאים שנולדו ב-1908
קטגוריה:אמריקאיות שנפטרו ב-1944
קטגוריה:אמריקאים שנפטרו ב-1944
פרס קיוטו

**פרס קיוטו** הוא פרס יפני בינלאומי המוענק מדי שנה, מאז שנת 1985, לתורמים משמעותית לשיפור מדעי, תרבותי, ורוחני של האנושות. דומה במהותו לפרס נובל וניתן בשלוש קטגוריות: טכנולוגיה מתקדמת, מדע ואמנות ופילוסופיה. קרן אינאמורי , שנוסדה על ידי קזואו אניאמורי , מחלקת את הפרסים הניתנים לא רק לאלה המייצגים את הבכירים מתחומם, אלא גם למי שתרמו לאנושות בעבודתם. הפרס נחשב לאחד מהפרסים היוקרתיים בתחומים שבאופן מסורתי אינם קיימים בקטגוריות פרס נובל, ועל כן זכה לכינוי "המקבילה היפנית לפרס נובל".

חתני וכלות הפרס הם אנשים ולא ארגונים (אדם אחד לכל קטגוריה). עם זאת, במקרים מיוחדים פרס בודד עשוי להיות משותף בין יותר מאדם אחד. הבחירה נעשית ללא קשר ללאום, גזע, מין, גיל, או דת. ולמקבלי הפרס מוענקים תעודה, מדליית זהב 20 קראט, ופרס כספי בגובה של 100 מיליון ין (כ-927,400 דולר) לכל קטגוריה.

בכל קטגוריה קיימים ארבעה תחומי דעת ספציפיים מתוכם נקבעים מדי שנה מקבלי הפרס, בכל קטגוריה מחולק פרס אחד בלבד.

המועמדים לפרס מתמנים על ידי הממנים הרשמיים, שנבחרים מדי שנה על ידי קרן אינאמורי, מבין הרשויות המקומיות והבינלאומיות המוכרות. הבחירה נעשית בשלושה שלבים, במהלכם פועלות ועדות נפרדות עבור כל תחום דעת בכל קטגוריה, בנוסף לוועד הפועל של הפרס. לאחר מכן, במהלך חודש יוני מכריזים על חתני וכלות הפרס, ובחודש נובמבר של אותה השנה מתקיים טקס הענקת הפרסים.

גם בפרס זה, שיעור מקבלי הפרס ממוצא יהודי הוא מעל 20 אחוז, בדומה לפרס נובל.

## קישורים חיצוניים

* 
## הערות שוליים

*
קיוטו
קיוטו
קיוטו